Ceyms Konnolli

Ceyms Brendan Bennet Konnolli (d. 28 oktyabr 1868; Boston, Birləşmiş Ştatlar - ö. 20 yanvar 1957; Broкlin, Birləşmiş Ştatlar) — Birləşmiş Ştatları təmsil edən yüngül atlet. Ceyms Konnolli 1896 Afina Olimpiadasında bir qızıl, bir gümüş və bir bürünc medal, 1900 Paris Olimpiadasında isə bir gümüş medal qazanıb.

 Həyatı 
Ceyms Konnolli 1868-ci ilin 28 oktyabr günündə Birləşmiş Ştatların Massaçusets ştatının Boston şəhərində anadan olub. 1957-ci ilin 20 yanvar tarixində isə həmin ştatın Broкlin şəhərində ömrünün 88-ci yaşında vəfat edib.

 Afina Olimpiadası 
Ceyms Konnolli 1896-cı ildə Yunanıstanın Afina şəhərində I Yay Olimpiya Oyunlarına üç yarış üzrə qatıldı. Hündürlüyə tullanma yarışlarında mübarizə aparan Konnolli 1.65 metr nəticəyə imza atdı və Birləşmiş Ştatların digər nümayəndəsi Robert Qarrett ilə birgə I Yay Olimpiya Oyunlarının gümüş medalını qazandı.

Konnolli uzunluğa tullanma yarışlarında isə 5.84 metr nəticə göstərdi və I Yay Olimpiya Oyunlarının bürünc medalını qazandı. Üçtəkanla tullanma yarışlarında 13.71 metr nəticə göstərən Ceyms Konnolli Afina Olimpiadasında özünün birinci və yeganə qızıl medalını qazandı.

 Paris Olimpiadası 
Ceyms Konnolli 1900-cı ildə Fransanın Paris şəhərində II Yay Olimpiya Oyunlarına qatıldı. Konnolli həmin yarışlarında ancaq üçtəkanla tullanma növündə mübarizə apardı. Üçtəkanla tullanmada Ceyms Konnolli 13.97 metr nəticəyə imza atdı və Paris Olimpiadasının gümüş medalını qazandı.

 İstinadlar 

Kateqoriya:1896 Yay Olimpiya Oyunlarında yüngül atletlər
Kateqoriya:1896 Yay Olimpiya Oyunları gümüş medalçıları
Kateqoriya:Olimpiya gümüş medalına sahib ABŞ idmançıları
Kateqoriya:Olimpiya bürünc medalına sahib ABŞ idmançıları
Kateqoriya:Olimpiya qızıl medalına sahib ABŞ idmançıları
Kateqoriya:1900 Yay Olimpiya Oyunlarında yüngül atletlər
Kateqoriya:1900 Yay Olimpiya Oyunları gümüş medalçıları
Kateqoriya:İrlandəsilli amerikalılar
Kateqoriya:1896 Yay Olimpiya Oyunları bürünc medalçıları
Kateqoriya:1896 Yay Olimpiya Oyunları çempionları